ddrg/super_eurlex huggingface dataset:
Komisjoni määrus (EÜ) nr 1492/2003,

25. august 2003,

millega kehtestatakse 2003/2004. turustusaastaks erand määrusest (EÜ) nr 2316/1999 seoses tootmisest kõrvaldatud maa kasutamisega Rootsis

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1251/1999, millega kehtestatakse teatavate põllukultuuride tootjatele toetussüsteem, [1] viimati muudetud määrusega (EÜ) nr 1038/2001, [2] eriti selle artiklit 9,

ning arvestades järgmist:

(1) Komisjoni 22. oktoobri 1999. aasta määrusega (EÜ) nr 2316/1999 (milles sätestatakse teatavate põllukultuuride tootjatele toetussüsteemi kehtestava nõukogu määruse (EÜ) nr 1251/1999 [3] üksikasjalikud rakenduseeskirjad, viimati muudetud määrusega (EÜ) nr 1035/2003 [4]) kehtestatakse teatavate põllukultuuride jaoks pindalatoetuse andmise tingimused. Määruse (EÜ) nr 2316/1999 artikli 19 lõigetes 2 ja 3 sätestatakse, et tootmisest kõrvalejäetud alad peavad jääma tootmisest kõrvale hiljemalt 15. jaanuarist vähemalt 31. augustini ja kui ei ole ette nähtud teisiti, ei tohi kõnealuseid alasid kasutada põllumajanduslikuks tootmiseks ega tulu saamise eesmärgil.

(2) Teatavates Rootsi piirkondades olid 2003. aasta juulis äärmiselt tugevad sademed; see on tõsiselt mõjutanud söödatarneid ja on põhjustanud karjakasvatajatele suuri saamata jäänud tulusid, kuna nad on pidanud müüma oma loomi, sest tavapärast sööta pole saadaval.

(3) Seetõttu on soovitatav leida täiendavaid söödavarusid loomade toitmiseks praegusest ajast kuni sügiseni.

(4) Seetõttu tuleks kehtestada erand määrusest (EÜ) nr 2316/1999, mille puhul kõnealustes piirkondades on lubatud tootmisest kõrvaldatud maa kasutamine loomade toitmiseks enne maa tootmisest kõrvaldamise tähtaja lõppu, samas kehtestades meetmeid, millega on keelatud kõnealuse maa kasutamine tulu saamise eesmärgil.

(5) Käesolevas määruses sätestatud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

1. Erandina määruse (EÜ) nr 2316/1999 artikli 19 lõigetest 2 ja 3 võib käesoleva määruse lisas loetletud Rootsi piirkondades asuvat tootmisest kõrvalejäetud maad 2003/2004. aastal kasutada loomade toitmiseks.

2. Rootsi võtab kõik vajalikud meetmed, tagamaks et lõikes 1 osutatud tootmisest kõrvaldatud maad ei kasutada tulu saamise eesmärgil, ja eelkõige ei anta kõnealustelt aladelt saadud põllukultuuridele vastavalt nõukogu määrusele (EÜ) nr 603/95 [5] kuivsööda tootmistoetust.

Artikkel 2

Käesolev määrus jõustub Euroopa Liidu Teatajas avaldamise päeval.

Käesolevat määrust kohaldatakse alates 1. augustist 2003.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. august 2003

Komisjoni nimel

komisjoni liige

Franz Fischler

[1] EÜT L 160, 26.6.1999, lk 1.

[2] EÜT L 145, 31.5.2001, lk 16.

[3] EÜT L 280, 30.10.1999, lk 43.

[4] ELT L 150, 18.6.2003, lk 24.

[5] EÜT L 63, 21.3.1995, lk 1.

--------------------------------------------------

LISA

Rootsi

Kalmari lään

Jönköpingi lään

--------------------------------------------------
Euroopa Liidu Teataja L 221 , 04/09/2003 Lk 0001 - 0001



Euroopa Parlamendi ja nõukogu määrus (EÜ) nr 1554/2003, 22. juuli 2003, millega muudetakse nõukogu määrust (EMÜ) nr 95/93 ühenduse lennujaamades teenindusaegade jaotamise ühiste eeskirjade kohta EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 80 lõiget 2, võttes arvesse komisjoni ettepanekut, [1] võttes arvesse Euroopa majandus- ja sotsiaalkomitee arvamust, [2] olles nõu pidanud regioonide komiteega, tegutsedes asutamislepingu artiklis 251 sätestatud korras [3] ning arvestades järgmist: (1) 2003. aasta märtsis Iraagi vastu alustatud sõda ja sellele järgnenud poliitilised arengud, samuti SARSi epideemia puhkemine, on tõsiselt mõjutanud lennuettevõtjate sooritatavaid õhuvedusid ja põhjustanud suvise lennuhooaja 2003 alguses nõudluse märkimisväärse vähenemise. (2) Tagamaks, et hooajaks 2003 jaotatud teenindusaegade kasutamata jätmise tagajärjel ei kaotaks lennuettevõtjad oma õigust nendele teenindusaegadele, on vaja selgelt ja ühemõtteliselt sätestada, et lennuhooaegu 2003 ja 2004 mõjutavad negatiivselt sõda ja SARSi epideemia puhkemine. (3) Seetõttu tuleks määrust (EMÜ) nr 95/93 [4] vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrusesse (EMÜ) nr 95/93 lisatakse artikkel 10b: "Artikkel 10b Artikli 10 lõike 3 kohaldamisel nõustuvad koordinaatorid, et lennuettevõtjatel on suvisel lennuhooajal 2004 õigus samasugusele teenindusaegade sarjale, mis neile oli eraldatud suvelennuhooajaks 2003." Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. juuli 2003 Euroopa Parlamendi nimel president P. Cox Nõukogu nimel eesistuja G. Alemanno [1] EÜT C 270 E, 25.9.2001, lk 131. [2] EÜT C 125, 27.5.2002, lk 8. [3] Euroopa Parlamendi 19. juuni 2003. aasta arvamus (Euroopa Liidu Teatajas seni avaldamata) ja nõukogu 15. juuli 2003. aasta otsus. [4] EÜT L 14, 22.1.1993, lk 1. Määrust on viimati muudetud Euroopa Parlamendi ja nõukogu määrusega (EÜ) nr 894/2002 (EÜT L 142, 31.5.2002, lk 3). --------------------------------------------------
Euroopa Liidu Teataja L 238 , 25/09/2003 Lk 0017 - 0017



Komisjoni määrus (EÜ) nr 1679/2003, 24. september 2003, millega kehtestatakse toorpuuvilla hinnanguline toodang 2003/04. turustusaastaks ja sellest tulenev soovitushinna ajutine vähendamine EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Kreeka ühinemisakti, eriti puuvilla käsitlevat protokolli nr 4, viimati muudetud nõukogu määrusega (EÜ) nr 1050/2001, [1] võttes arvesse nõukogu 22. mai 2001. aasta määrust (EÜ) nr 1051/2001 puuvilla tootmistoetuste kohta, [2] eriti selle artikli 19 lõike 2 esimest taanet, ning arvestades järgmist: (1) Komisjoni 2. augusti 2001. aasta määruse (EÜ) nr 1591/2001, millega sätestatakse puuvilla toetuskava kohaldamise üksikasjalikud eeskirjad, [3] muudetud määrusega (EÜ) nr 1486/2002, [4] artikli 16 lõige 1 sätestab, et määruse (EÜ) nr 1051/2001 artikli 14 lõike 3 esimeses lõigus osutatud toorpuuvilla hinnanguline toodang ja sellest tulenev soovitushinna ajutine vähendamine tuleb kehtestada enne asjakohase turustusaasta 10. septembrit. (2) Määruse (EÜ) nr 1051/2001 artikli 10 lõige 2 sätestab, et hinnangulise toodangu kehtestamisel tuleb arvesse võtta saagiprognoose. (3) Soovitushinna ajutist vähendamist arvutatakse vastavalt määruse (EÜ) nr 1051/2001 artikli 14 lõike 3 esimesele lõigule, asendades tegeliku toodangu hinnangulise toodanguga ning lisades sellele 15 %. (4) Käesoleva määrusega ettenähtud meetmed on kooskõlas looduslike kiudude turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. 2003/04. turustusaastal on toorpuuvilla kindlaksmääratud hinnanguline toodang: - Kreeka puhul 1065668 tonni, - Hispaania puhul 334247 tonni, - Portugali puhul 1108 tonni. 2. 2003/04. turustusaastal on soovitushinna kindlaksmääratud ajutine vähendamine: - 37,418 eurot 100 kg kohta Kreeka puhul, - 34,654 eurot 100 kg koha Hispaania puhul, - 0 eurot 100 kg kohta Portugali puhul. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. september 2003 Komisjoni nimel komisjoni liige Franz Fischler [1] EÜT L 148, 1.6.2001, lk 1. [2] EÜT L 148, 1.6.2001, lk 3. [3] EÜT L 210, 3.8.2001, lk 10. [4] EÜT L 223, 20.8.2002, lk 3. --------------------------------------------------
Euroopa Liidu Teataja L 240 , 26/09/2003 Lk 0010 - 0010



Komisjoni määrus (EÜ) nr 1687/2003, 25. september 2003, millega lubatakse viinamarjakasvatusvööndites A ja B toodetud viinamarjavirde ja veini hapestamist veiniaastal 2003/2004 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 806/2003, [2] eriti selle artikli 46 lõiget 1, ning arvestades järgmist: (1) Erandlikud ilmastikuolud viinamarjade küpsemisperioodil viinamarjakasvatusvööndites A ja B on põhjustanud viinamarjade ja viinamarjavirde olulise ja pöördumatu happesuse vähenemise. Kõnealused 2003. aasta suvel täheldatud ilmastikuolud vastavad tavaliselt lõunapoolsemates veinikasvatuspiirkondades esinevatele ilmastikuoludele. (2) Asjaomastes piirkondades küpsena korjatud viinamarjade happesuse kogutase on ebaharilikult madal ning ei sobi veini nõuetekohaseks valmistamiseks ja säilitamiseks. (3) Seega tuleks asjaomastel liikmesriikidel lubada 2003. aastal viinamarjakasvatusvöönditest A ja B pärit viinamarjavirde ja veini hapestamist määruse (EÜ) nr 1493/1999 V lisa punktides E.2, E.3 ja E.7 sätestatud tingimuste kohaselt. (4) Käesoleva määrusega ettenähtud meede on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Erandina määruse (EÜ) nr 1493/1999 V lisa punktis E.1 sätestatud eeskirjadest võivad liikmesriigid lubada 2003. aastal viinamarjakasvatusvöönditest A ja B pärit viinamarjavirde ja veini hapestamist nimetatud lisa punktides E.2, E.3 ja E.7 sätestatud tingimuste kohaselt. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. september 2003 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] ELT L 122, 16.5.2003, lk 1. --------------------------------------------------
Euroopa Liidu Teataja L 243 , 27/09/2003 Lk 0005 - 0005



Komisjoni määrus (EÜ) nr 1701/2003, 24. september 2003, millega kohandatakse tsiviillennunduse valdkonna ühiseeskirju ning Euroopa Lennundusohutusameti loomist käsitleva Euroopa Parlamendi ja nõukogu määruse (EÜ) nr 1592/2002 artiklit 6 (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 15. juuli 2002. aasta määrust (EÜ) nr 1592/2002, mis käsitleb tsiviillennunduse valdkonna ühiseeskirju ning Euroopa Lennundusohutusameti loomist, [1] eriti selle artikli 6 lõiget 2, ning arvestades järgmist: (1) Määruse (EÜ) nr 1592/2002 artikli 6 lõige 1 nõuab, et tooted, osad ja seadmed vastaksid keskkonnakaitsenõuetele, mis sisalduvad rahvusvahelise tsiviillennunduse konventsiooni (edaspidi "Chicago konventsioon") 1999. aasta novembri redaktsiooni lisas 16, välja arvatud selle liited. (2) Chicago konventsiooni ja selle lisasid on pärast määruse (EÜ) nr 1592/2002 vastuvõtmist muudetud, mistõttu tuleb kohandada ka määruse artikli 6 lõiget 1 kõnealuse määruse artikli 54 lõikes 3 sätestatud korras. (3) Käesolevas määruses ettenähtud meetmed on kooskõlas määruse (EÜ) nr 1592/2002 artikli 54 kohaselt asutatud Euroopa lennundusohutusameti komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1592/2002 artikli 6 lõige 1 asendatakse järgmisega: "1. Tooted, osad ja seadmed peavad vastama keskkonnakaitsenõuetele, mis sisalduvad Chicago konventsiooni lisas 16, nagu need on avaldatud 2002. aasta märtsis I köites ja 1999. aasta novembris II köites, välja arvatud lisa 16 liited." Artikkel 2 Käesolev määrus jõustub 28. septembril 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. september 2003 Komisjoni nimel asepresident Loyola De Palacio [1] EÜT L 240, 7.9.2002, lk 1. --------------------------------------------------
Euroopa Liidu Teataja L 254 , 08/10/2003 Lk 0003 - 0003



Komisjoni määrus (EÜ) nr 1761/2003, 7. oktoober 2003, milles sätestatakse erand määrusest (EÜ) nr 2461/1999 seoses teatud liikmesriikides tootmisest kõrvaldatud maa kasutamisega turustusaastaks 2003/04 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1251/1999, millega kehtestatakse teatavate põllukultuuride tootjatele toetussüsteem, [1] viimati muudetud määrusega (EÜ) nr 1038/2001, [2] eriti selle artiklit 9, ning arvestades järgmist: (1) Komisjoni määruse (EÜ) nr 2461/1999, [3] viimati muudetud määrusega (EÜ) nr 345/2002, [4] artikli 7 teises lõigus sätestatakse, et kui lepingumuudatuste tõttu väheneb lepingutega hõlmatud maa-ala või kui lepingud lõpetatakse, peavad taotlejad toetuse saamise õiguse säilitamiseks kõnealuse maa uuesti tootmisest kõrvaldama ning hoiduma lepingutest väljajäetud maal kasvatatud toormaterjali müügist, üleandmisest ja kasutamisest. Nimetatud määruse artikli 3 lõike 4 kuuenda lõigu kohaselt kohaldatakse seda sätet mutatis mutandis, kui lepingu asemel esitatakse deklaratsioon. (2) Ühenduse teatavaid piirkondi mitu kuud kahjustanud äärmusliku põua tagajärjel võttis komisjon vastu määrused (EÜ) nr 1360/2003 [5] ja (EÜ) nr 1408/2003, [6] millega erandkorras lubatakse põllumajandustootjatel turustusaastal 2003/04 kasutada kahjustatud piirkondades tootmisest kõrvaldatud maana deklareeritud maad loomasööda kasvatamiseks. (3) Pidades silmas jätkuvaid raskusi loomasööda saamisel põuast kahjustatud piirkondades, tuleks ette näha erand, millega lubatakse määruse (EÜ) nr 2461/1999 alusel tootmisest kõrvaldatud maana deklareeritud maal kasvatatud toormaterjalide kasutamist. Kuna see erand täiendab määrusega (EÜ) nr 1408/2003 ettenähtud erandit, tuleks seda kohaldada alates samast kuupäevast. (4) Käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Erandina määruse (EÜ) nr 2461/1999 artikli 7 teise lõigu punktist b võivad määruste (EÜ) nr 1360/2003 ja (EÜ) nr 1408/2003 alusel põua tõttu kahjustatuks tunnistatud piirkondade taotlejad, kellele pädev asutus on andnud loa muuta või lõpetada oma määruse (EÜ) nr 2461/1999 artikli 3 lõikes 4 osutatud leping või deklaratsioon, kasutada loomasööda kasvatamisega seotud maalt koristatud toormaterjali turustusaastal 2003/04. 2. Asjaomased liikmesriigid võtavad kõik vajalikud meetmed tagamaks, et lõikes 1 osutatud toormaterjale ei kasutata tulu saamise eesmärgil. Artikkel 2 Käesolev määrus jõustub Euroopa Liidu Teatajas avaldamise päeval. Seda kohaldatakse alates 18. juulist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. oktoober 2003 Komisjoni nimel komisjoni liige Franz Fischler [1] EÜT L 160, 26.6.1999, lk 1. [2] EÜT L 145, 31.5.2001, lk 16. [3] EÜT L 299, 20.11.1999, lk 16. [4] EÜT L 55, 26.2.2002, lk 10. [5] ELT L 194, 1.8.2003, lk 35. [6] ELT L 201, 8.8.2003, lk 5. --------------------------------------------------
Komisjoni määrus (EÜ) nr 1780/2003,

10. oktoober 2003,

millega muudetakse määrust (EÜ) nr 2366/98, millega kehtestatakse oliiviõli tootmistoetuste kohaldamise üksikasjalikud eeskirjad 1998/1999.–2003/2004. turustusaastaks

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 20. juuli 1998. aasta määrust (EÜ) nr 1638/98, millega muudetakse määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EÜ) nr 1513/2001, [2] eriti selle artikli 2 lõiget 4,

ning arvestades järgmist:

(1) Määruse (EÜ) nr 1638/98 artikli 2 lõikes 1 on sätestatud geograafilise informatsiooni süsteemi loomine, et parandada teadmisi oliiviõli tootmise kohta ja selle kontrolli üksiktootja tasandil. Määruse (EÜ) nr 1638/98 artiklis 2a on sätestatud, et alates 1. novembrist 2003 ei saa õlipuid ega vastavaid alasid, mida ei ole kantud nimetatud määruse artiklis 2 sätestatud geograafilise informatsiooni süsteemi, võtta aluseks õli- ja rasvaturu ühise korralduse alusel oliivitootjatele abi maksmiseks.

(2) Komisjoni määruse (EÜ) nr 2366/98 [3] (viimati muudetud määrusega (EÜ) nr 2383/2002 [4]) artiklites 23–26 on sätestatud oliivikasvatuse geograafilise informatsiooni süsteemi rakenduseeskirjad ja tingimused, millistel võib lugeda süsteemi piirkonna või liikmesriigi tasandil väljakujundatuks.

(3) Eelkõige määruse (EÜ) nr 2366/98 artikli 26 lõike 3 kolmandas lõigus on sätestatud kord, mille kohaselt komisjon teeb asjaomase liikmesriigi aruande põhjal kindlaks, kas oliivikasvatuse geograafilise informatsiooni süsteem on välja kujundatud. Lähtudes asjaolust, et geograafilise informatsiooni süsteemi loomine on muutunud kohustuslikuks nõudeks oliiviõli tootmistoetuse saamiseks, ning et lihtsustada halduskorda ning võimaldada seeläbi kasutada geograafilise informatsiooni süsteemi kiirelt ja tõhusalt, tuleks kõnealuse menetluse rakendamise nõue kaotada.

(4) Liikmesriikidele jääb siiski kohustus teavitada komisjoni oliivikasvatuse geograafilise informatsiooni süsteemi loomiseks ja väljakujundamiseks võetud meetmetest.

(5) Seetõttu on vaja muuta määruse (EÜ) nr 2366/98 artikli 26 lõiget 3.

(6) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2366/98 artikli 26 lõige 3 asendatakse järgmisega:

"3. Liikmesriigid teavitavad komisjoni vastavalt artiklitele 23–26 võetud meetmetest ja oliivikasvatuse geograafilise informatsiooni süsteemi väljakujundamisest liikmesriigi või vajaduse korral piirkonna tasandil."

Artikkel 2

Käesolev määrus jõustub seitsmendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 10. oktoober 2003

Komisjoni nimel

komisjoni liige

Franz Fischler

[1] EÜT L 210, 28.7.1998, lk 32.

[2] EÜT L 201, 26.7.2001, lk 4.

[3] EÜT L 293, 31.10.1998, lk 50.

[4] EÜT L 358, 31.12.2002, lk 122.

--------------------------------------------------
Euroopa Liidu Teataja L 260 , 11/10/2003 Lk 0001 - 0001



Nõukogu määrus (EÜ) nr 1776/2003, 29. september 2003, millega muudetakse määrust (EÜ) nr 527/2003 (millega lubatakse otsetarbimiseks pakkuda ja tarnida teatavaid Argentinast imporditud veine, mille puhul võib olla kasutatud määruses (EÜ) nr 1493/1999 sätestamata veinivalmistusviise) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] eriti selle artikli 45 lõiget 2, võttes arvesse komisjoni ettepanekut ning arvestades järgmist: (1) Ühenduse ja Argentina vahel peetakse praegu läbirääkimisi veinikaubandust käsitleva lepingu sõlmimiseks, ühendust esindab komisjon. Läbirääkimised hõlmavad eelkõige mõlema poole vastavaid veinivalmistusviise ja geograafiliste tähiste kaitset. (2) Nimetatud läbirääkimiste ladusa kulgemise huvides tuleks pikendada erandi tegemist, millega võimaldatakse Argentina territooriumil toodetud õunhappe lisandiga veinide ühendusse importimist kuni eespool nimetatud läbirääkimiste tulemusel sõlmitava lepingu jõustumiseni, kuid mitte kauem kui 30. septembrini 2004, ON VASTU VÕTNUD KÄESOLEVA MÄÄRUSE: Artikkel 1 Nõukogu määruse (EÜ) nr 527/2003 [2] artikli 1 lõike 1 teine lõik asendatakse järgmisega: "Kõnealune luba kehtib siiski üksnes kuni Argentinaga peetavate läbirääkimiste tulemusel sõlmitava veinikaubanduse, eelkõige veinivalmistustavasid ja geograafiliste tähiste kaitset käsitleva lepingu jõustumiseni, kuid mitte kauem kui 30. septembrini 2004." Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. september 2003 Nõukogu nimel eesistuja G. Alemanno [1] EÜT L 179, 14.7.1999, lk 1. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1). [2] ELT L 78, 25.3.2003, lk 1. --------------------------------------------------
Nõukogu määrus (EÜ) nr 1771/2003,

7. oktoober 2003,

millega muudetakse määrust (EÜ) nr 2803/2000 seoses teatavate kalandussaaduste autonoomsete ühenduse tariifikvootide avamise ja suurendamisega

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 26,

võttes arvesse komisjoni ettepanekut

ning arvestades järgmist:

(1) Ühenduse varustamine teatavate kalandussaadustega sõltub praegu impordist kolmandatest riikidest. Seega on ühenduse huvides osaliselt või täielikult peatada kõnealuste toodete tollimaksud, et mitte kahjustada kalatööstuse arenguväljavaateid ühenduses ja tagada töötleva tööstuse vajadusteks piisav varustamine. Nõukogu 14. detsembri 2000. aasta määrusega (EÜ) nr 2803/2000, millega avatakse teatavate kalandussaaduste autonoomsed ühenduse tariifikvoodid ja sätestatakse nende haldamine, [1] on seetõttu peatatud teatavate kalandussaaduste tariifikvoodid teatud ajavahemikuks.

(2) Komisjon on uurinud turgusid ja töötleva tööstuse 2003. aasta varustusvajadusi. Võttes arvesse ühenduse sise- ja välispoliitika nõudeid, peaks avama kõnealustele saadustele teatavad uued tariifikvoodid ja teatavaid olemasolevaid kvoote peaks suurendama, et tagada ühenduse tööstuse järjepidevus.

(3) Seetõttu tuleks määrust (EÜ) nr 2803/2000 vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2803/2000 lisa muudetakse järgmiselt:

1) käesoleva määruse lisas loetletud tariifikvoodid lisatakse kaupadele ja kvootide kehtivusaegadele, mis on sätestatud samas lisas;

2) kvootide kehtivusajaks 1. jaanuarist 31. detsembrini 2003 kinnitatakse:

a) tariifikvoodi 09.2785 mahuks 20000 tonni;

a) tariifikvoodi 09.2786 mahuks 1500 tonni;

a) tariifikvoodi 09.2794 mahuks 7000 tonni.

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 7. oktoober 2003

Nõukogu nimel

eesistuja

G. Tremonti

[1] EÜT L 331, 27.12.2000, lk 61.

--------------------------------------------------

LISA

Jrk | CN-kood | TARICi kood | Kauba kirjeldus | Kvoodi maht (t) | Kvoodi tollimaks (%) | Kvoodi kehtivusaeg |

09.2759 | ex03025010 | 20 | Tursk (Gadus morhua, Gadus ogac, Gadus macrocephalus), v.a kalamaks, -mari ja -niisk, värske, jahutatud või külmutatud, töötlemiseks | 50000 | 0 | 1.1.– 31.12.2003 |

ex03025090 | 10 |

ex03036011 | 10 |

ex03036019 | 10 |

ex03036090 | 10 |

09.2760 | ex03037811 | 10 | Merluus (Merluccius spp., v.a Merluccius merluccius, Urophycis spp.), külmutatud, töötlemiseks | 20000 | 0 | 1.1.– 31.12.2003 |

ex03037812 | 10 |

ex03037813 | 10 |

ex03037819 | 11 81 |

09.2761 | ex03042091 | 10 | Uusmeremaa piitsmerluus (Macruronus spp.), külmutatud filee ja muu liha, töötlemiseks | 15000 | 0 | 1.1.− 31.12.2003 |

ex03042095 | 41 81 |

ex03049097 | 60 86 |

09.2762 | ex03061110 | 10 | Langust (Palinurus spp., Panulirus spp., Jasus spp.), külmutatud, töötlemiseks | 1500 | 6 | 1.1.– 31.12.2003 |

ex03061190 | 10 |

--------------------------------------------------